# name
Descobrint la màgia d’emocionar-nos: Un projecte que introdueix l’Educació Emocional des de zero

# metadata.dc.description[].value
Postgrau en Educació Emocional i Benestar [Presencial]. Institut de Ciències d'Educació i el Grup de Recerca en Orienració Psicopedagògica (GROP). Universitat de Barcelona. Curs: 2018-2019, Tutora: Luz Guerrero.

# metadata.dc.description.abstract[].value
Posant la vista enrere recordo el moment on va néixer aquest treball. Des del postgrau ens proposaven destinar unes hores de pràctiques per a posar en joc tot el que estàvem treballant i aprenent a les classes. En aquell moment mil idees em van venir a la ment, sobretot col·lectius de persones i associacions on de ben segur podrien agrair que algú hi destinés unes hores per a treballar les emocions i el que en deriven, però posant el focus en el meu dia a dia vaig veure’n el col·legi on treballo actualment. Aquest centre educatiu té com a pilars bàsics l’excel·lència acadèmica sumada als valors del cristianisme, entre d’altres. Concretament, és una escola on l’educació emocional és quelcom nou i molt poc explotat així que vaig pensar que no hi havia millor lloc on plantar les primeres llavors per a entre tots, adonar-nos-en de l’impacte de l’educació emocional quan es treballa i es té en compte. Així doncs, la meva població diana va ser un curs de P5, amb les seves dues línies. La meva motivació principal era, descobrir-los-hi el concepte, posar en una safata de manera encisadora les emocions i tot el seu univers per a que treballant-ho, en veiessin la seva correlació en la seva vida quotidiana i gaudissin de com podem treballar-les.
Abans d’endinsar-nos-hi, però, cal començar pel principi. La primera part del treball consta d’un marc teòric que mostra pinzellades de diferents conceptes que recolzen, d’una manera o altra, el que després vaig posar en pràctica a la segona part. En aquesta segona part, doncs, trobarem tot el que vaig fer, el que va passar, i el que vaig reflexionar un cop posats dins l’aula.
Finalment, trobarem unes conclusions que emmarquen la relació dels conceptes presentats al treball.
Espero que aquestes pàgines puguin fer un recull aproximat de totes les coses que han fet viure aquest projecte.

# metadata.dc.rights[].value
cc-by-nc-nd (c) Barroso Lorenzana, Íngrid, 2019

# metadata.dc.source[].value
Postgrau - Educació Emocional i Benestar [Presencial]

# metadata.dc.title[].value
Descobrint la màgia d’emocionar-nos: Un projecte que introdueix l’Educació Emocional des de zero